Непосредно пред рат у Херцеговини је било 140 чланова КПЈ, од којих је већина (око 100) била у Мостару, где се налазио и тајни "Обласни комитет КПЈ" за Херцеговину. Месни комитети КПЈ постојали су још у Требињу, Стоцу и Коњицу, а партијске ћелије у Билећи, Невесињу, Чапљини, Љубушком, Јабланици, Прозору и Гацком. Током априлског рата, "Обласни комитет" издао је наредбу за прикупљање оружја, што је успешно извршено у Мостару, Билећи и Требињу. У мају је при Обласном комитету формиран "Војни комитет КПЈ" за Херцеговину, и почело је формирање "ударних група" и десетина.